CELEX: 62017TN0642
Language: sk
Date: 2017-09-21 00:00:00
Title: Vec T-642/17: Žaloba podaná 21. septembra 2017 – González Buñuel a i./Jednotná rada pre riešenie krízových situácií

27.11.2017   
            
            
               SK
            
            
               Úradný vestník Európskej únie
            
            
               C 402/44
            
         Žaloba podaná 21. septembra 2017 – González Buñuel a i./Jednotná rada pre riešenie krízových situácií
   (Vec T-642/17)
   (2017/C 402/58)
   Jazyk konania: španielčina
   
      Účastníci konania
   
   
      Žalobcovia: Antonio González Buñuel (Barcelona, Španielsko) a ďalších 12 žalobcov (v zastúpení: J. De Castro Martín, M. Azpitarte Sánchez a J. Ruiz de Villa Jubany, advokáti)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               v súlade s článkom 263 ZFEÚ zrušil rozhodnutie Jednotnej rady pre riešenie krízových situácií týkajúce sa banky BANCO POPULAR ESPAÑOL (SRB/EES/2017/08),
            
         
               —
            
            
               v súlade s článkom 340 ods. 2 ZFEÚ a článkom 41 ods. 3 Charty základných práv Európskej únie uložil Jednotnej rade pre riešenie krízových situácií povinnosť zaplatiť žalobcom, prostredníctvom Jednotného fondu na riešenie krízových situácií zriadeného v súlade s článkom 67 nariadenia 806/2014, náhradu škody vzniknutú žalobcom ako priami dôsledok prijatia rozhodnutia týkajúceho sa banky BANCO POPULAR ESPAÑOL, ktorej výška zodpovedá trhovej hodnote kapitálových nástrojov banky ku dňu predchádzajúcemu výkonu rozhodnutia (6. júna 2017); subsidiárne, pre prípad, že súd nevyhovie predchádzajúcemu návrhu na náhradu škody, uložil Jednotnej rade pre riešenie krízových situácií povinnosť zaplatiť žalobcom náhradu škody vo výške rozdielu, ktorý určí nezávislá osoba v zmysle článku 20 ods. 16 nariadenia 806/2014, a to medzi tým, čo uvedení žalobcovi zo svojich pohľadávok získali pri uplatnení uvedeného rozhodnutia a tým, čo by boli získali v prípade riadneho konkurzného konania a
            
         
               —
            
            
               v súlade s článkami 133 a 134 Rokovacieho poriadku Všeobecného súdu zaviazal Jednotnú radu pre riešenie krízových situácií na náhradu trov tohto konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.